“Õhupallid“ on Daniil Harmsi absurdimaigulistest lastelugudest-­vigurjuttudest inspireeritud meloodiline ja mängurohke lastelavastus. Ilmselt kõige silmatorkavam selle lavastuse juures on verbaalse väljenduse puudumine – õigemini, näitlejad küll häälitsevad, räägivad ning laulavad, kuid mitte üheski eksisteerivas keeles. „Õhupallid“ pakub minimaalsete vahenditega fantaasiaküllast ning kujutlusvõimet arendavat meelelahutust lastele (ja nende vanematele) rahvusest ning emakeelest olenemata. Raamlugu on olemuselt lihtne ja helge, üles ehitatud peategelasele, väikesele tüdrukule, kel on väga vahva vanaema ning eriliselt kirev fantaasiamaailm, mis ka teatrilaval manifesteerub.
#000000